बीजिंग। दक्षिणी चीन सागर के लगभग पूरे इलाके पर अपनी दावेदारी पेश करने वाले चीन ने इसके बीच स्थित स्पाटर्ली आइलैंड्स पर फिलीपींस के कुछ प्रदर्शनकारियों के पहुंचने पर नाराजगी जताई है।
चीन के विदेश मंत्रालय के प्रवक्ता ल्यू कांग ने सोमवार को कहा, “हम फिलीपींस से उन लोगों को आइलैंड्स से वापस बुलाने की अपील करते हैं जो गैरकानूनी रूप से वहां पर आए हैं।'' फिलीपींस के लगभग 50 प्रदर्शनकारी फॉर्मर नवल कमांडर कलायान आतिन की अगुवाई में स्पाटर्ली आइलैंड्स स्थित पगासा आईलैंड पर शनिवार को पहुंचे थे। इनमें ज्यादातर स्टूडेंट हैं।
प्रदर्शनकारियों को कहना है कि वे लोग दक्षिण चीन सागर में चीन द्वारा किए जा रहे अतिक्रमण के बारे में पूरी दुनिया को बताने के लिए यहां आए हैं। प्रदर्शनकारियों ने फेसबुक पेज पर द्वीप पर खींची गई अपनी फोटोज अपलोड की हैं और अपनी इस यात्रा को “देशभक्ति की यात्रा’’ और चीन को चुनौती देने का प्रतीक बताया है। फिलीपींस की सरकार ने सुरक्षा कारणों से प्रदर्शनकारियों को यात्रा की इजाजत नहीं दी थी।
कब बढ़ा विवाद ?
दक्षिण चीन सागर एक विवादित क्षेत्र है, जिस पर चीन के अलावा अन्य पड़ोसी देश फिलीपींस, ब्रुनेई, मलेशिया, ताइवान और वियतनाम भी अपना दावा पेश करते हैं। इस क्षेत्र में अकूत संसाधन होने की वजह से यह क्षेत्र विवादों में है। इस क्षेत्र में पिछले साल तनाव तब ज्यादा बढ़ गया, जब चीन ने इस क्षेत्र में स्थित आइलैंड्स पर कंस्ट्रक्शन वर्क शुरू किया और नेवी की गश्त भी काफी बढ़ा दी ।
hin_Deva hin_Deva hin_Deva hin_Deva hin_Deva